**Výzva na predloženie cenovej ponuky**

zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Názov organizácie: Centrum vedecko-technických informácií SR

Adresa organizácie: Lamačská cesta 8/A, 811 04 Bratislava

IČO: 00151882

IČ DPH: SK 2020798395

Kontaktná osoba: Ing. Miloš Hrabinský

E-mail: milos.hrabinsky@cvtisr.sk

Telefón: +421 2 692 53158

Internetová adresa: <http://www.cvtisr.sk>

1. **Názov predmetu zákazky**

Návrh vizuálnej identity múzea a komplexného architektonického, grafického, výtvarného, audiovizuálneho, priestorového a technického riešenia expozície a s ňou súvisiacich priestorov.

1. **Druh zákazky:** Poskytnutie služby
2. **Miesto poskytnutia predmetu zákazky**

Múzeum školstva a pedagogiky (MŠaP), Charkovská 1, 841 07 Bratislava

1. **Opis predmetu zákazky**

Opis predmetu zákazky, ideový zámer, scenár expozície\* a pôdorysy priestorov sa nachádzajú v **prílohách** tejto Výzvy.

1. **Spoločný slovník obstarávania (CPV)**

71220000-6 Návrhárske a architektonické služby

1. **Možnosť rozdelenia cenovej ponuky**

Cenovú ponuku nemožno rozdeliť. Uchádzač predloží ponuku v celom rozsahu predmetu zákazky vypracovanú v súlade s touto Výzvou a jej prílohami.

1. **Celkové množstvo alebo rozsah**

Podrobnosti sú uvedené v prílohách tejto Výzvy. Uchádzač predloží požadované dokumenty elektronicky vo formáte pdf.

1. **Predpokladaná hodnota zákazky**

19 500,- EUR bez DPH

1. **Lehota dodania**

Dodanie návrhu vizuálnej identity múzea 4 mesiace odo dňa účinnosti zmluvy.

Dodanie návrhu riešenia expozície a s ňou súvisiacich priestorov 7 mesiacov odo dňa účinnosti zmluvy. Autorský dozor  počas celej doby realizácie expozície v rozsahu minimálne 180 hod.

1. **Podmienky účasti**
2. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom webového sídla [www.orsr.sk](http://www.orsr.sk), resp. [www.uvo.gov.sk](http://www.uvo.gov.sk). Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Návrhu na plnenie kritérií podľa Prílohy č. 3 tejto Výzvy predloženého v ponuke.

1. **Obhliadka miesta**

Obhliadka miesta sa odporúča vykonať za účelom overenia si skutkového stavu potrebného k vypracovaniu ponuky.

Obhliadka miesta realizácie predmetu zákazky nie je určená. Záujemcovia, ktorí sa chcú zúčastniť obhliadky, sú povinní oznámiť svoju účasť a dohodnúť si termín obhliadky prostredníctvom mailovej adresy: martina.koci@cvtisr.sk najneskôr päť dní pred uplynutím lehoty na predkladanie ponúk.

Verejný obstarávateľ upozorňuje, že počas obhliadky sa nebude odpovedať na žiadne otázky. Záujemca svoje otázky zašle na mailovú adresu: milos.hrabinsky@cvtisr.sk

1. **Náležitosti ponuky**

Uchádzačom predložená ponuka musí obsahovať nasledovné doklady a dokumenty (odporúčaný formát je „PDF“) :

1. **cenová ponuka** za celý predmet zákazky v štruktúre podľa Prílohy č. 3 – *Návrh na plnenie kritérií* tejto Výzvy (vrátane identifikácie uchádzača), ktorá sa v prípade úspešného uchádzača stane prílohou Zmluvy o dielo
2. **portfólio** realizovaných grafických návrhov rovnakého alebo obdobného predmetu zákazky (logo, dizajnmanuál) Musí obsahovať aspoň dva rôzne návrhy. Dokument musí byť spracovaný a predložený tak aby sa z neho nedal identifikovať uchádzač.
3. **portfólio** realizovaných architektonických návrhov rovnakého alebo obdobného predmetu zákazky (expozícia, výstava a pod.) Musí obsahovať aspoň dva rôzne návrhy. Dokument musí byť spracovaný a predložený tak aby sa z neho nedal identifikovať uchádzač.
4. **mood board** v rozsahu 2 tabúľ – jedna k expozícii a jedna k identite múzea + slovný popis ideového zámeru ku každej z nich (min. 500 znakov). Dokument musí byť spracovaný a predložený tak aby sa z neho nedal identifikovať uchádzač.

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojej ceny zahrnie všetky náklady spojené s plnením predmetu zákazky.

Ak uchádzač nie je platcom DPH, upozorní na túto skutočnosť v ponuke.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené záporným číslom.

1. **Lehota, miesto a spôsob predkladania ponúk**

Uchádzači predložia svoje ponuky elektronicky na e - mailovú adresu: **milos.hrabinsky@cvtisr.sk**

Lehota na predkladanie ponúk je stanovená do: **17.2.2021, 12:00 hod.**

Ponuka uchádzača predložená po uplynutí lehoty na predkladanie ponúk se nebude akceptovať.

Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej mailovej komunikácie.

Uchádzač môže predloženú ponuku vziať späť do uplynutia lehoty na predkladanie ponúk.

1. **Kritériá na vyhodnotenie ponúk a pravidlá ich uplatnenia**

Verejný obstarávateľ stanovil kritériá na vyhodnotenie ponúk s cieľom určiť ekonomicky najvýhodnejšiu ponuku za predmet zákazky. Verejný obstarávateľ bude v rámci zákazky s nízkou hodnotou vyhodnocovať ponuky na základe najlepšieho pomeru ceny a kvality podľa nižšie uvedeného vzorca, podľa ktorého bude spomedzi uchádzačov určený ako úspešný uchádzač ten, ktorého ponuka získa najvyšší počet bodov a umiestni sa tak na prvom mieste v poradí. Ponuky ostatných uchádzačov budú vyhodnotené ako neúspešné.

Verejný obstarávateľ vyhodnotí predložené ponuky podľa nasledovných kritérií:

1. Najnižšia celková cena za celý predmet zákazky v EUR s DPH
2. Kvalita ponuky (max. 60 bodov, min. 30 bodov)

* Podkritérium: mood board a ideový zámer k vizuálnej identite (nápaditosť) – max. 15 bodov
* Podkritérium: portfólio realizovaných grafických návrhov (komplexnosť, originalita, estetickosť) – max. 15 bodov
* Podkritérium: mood board a ideový zámer k expozícii (nápaditosť) – max. 15 bodov
* Podkritérium: portfólio realizovaných architektonických návrhov (komplexnosť, originalita, estetickosť) – max. 15 bodov

**Pravidlá na uplatnenie kritérií:**

Vzorec:

**Počet bodov za ponuku = najnižšia ponúknutá cena/ponúknutá cena x kvalita ponuky.**

Ponúknutou cenou sa rozumie cena ponúknutá uchádzačom, ktorý má aspoň min. počet bodov za Kvalitu ponuky, vyjadrená v EUR s DPH.

Spôsob prideľovania bodov za kvalitu ponuky:

*Predložené moodboardy a portfóliá návrhov* bude posudzovať každý člen (trojčlennej) poroty podľa svojho individuálneho odborného posúdenia na základe uvedených hľadísk.

Každý člen poroty pridelí ponuke uchádzača počet bodov v rozpätí od 0 do 20, pričom za každé podkritérium môže člen poroty prideliť najviac 5 bodov. Body pridelené ponuke uchádzača jednotlivými členmi poroty sa sčítajú.

1. **Uzavretie zmluvy**

Úspešnému uchádzačovi verejný obstarávateľ oznámi, že uspel a uzatvorí s ním zmluvný vzťah.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

Za predloženie Vašej ponuky Vám vopred ďakujeme.

V Bratislave, dňa: 26.1.2021

PRÍLOHY:

Príloha č. 1 – Opis predmetu zákazky

* Pôdorysy
* Ideový zámer a scenár expozície\*

Príloha č. 2 - Návrh zmluvy

Príloha č. 3 – Návrh na plnenie kritérií

\*Verejný obstarávateľ uvádza, že poskytnutý ideový zámer a scenár expozície je jeho duševným vlastníctvom a je chránený v zmysle Autorského zákona č. 185/2015 Z.z v znení neskorších predpisov a príslušnými platnými právnymi predpismi SR. Obsahom ideového zámeru a scenáru expozície sa rozumie dizajn, obsah, logická štruktúra, textový i obrazový materiál a všetky ďalšie informácie a náležitosti materiálu. Kopírovanie, publikovanie a ďalšie šírenie časti alebo celého obsahu tohto materiálu akýmkoľvek spôsobom bez predchádzajúceho písomného súhlasu Verejného obstarávateľa je výslovne zakázané bez ohľadu na uvedenie či neuvedenia zdroja a bude potrestané podľa Autorského zákona č. 185/2015 Z.z., okrem použitia za účelom predloženia ponuky. Verejný obstarávateľ nenesie žiadnu zodpovednosť za akékoľvek vzniknuté priame, nepriame alebo následné škody, straty, resp. iné výdavky spojené s nepovolením použitím časti alebo celého obsahu materiálu.